ዑዉት መመረቕታ ሓድሽ ህንጻ ማሕበረኮም (ERITREAN ASSOCIATION IN GREATER SEATTLE )

ትማሊ 8 -25 -2012  ማሕበረ-ኮም ስያትል ናይቲ ተወሳኺ ህንጻ  መመረቕታ ብዓብይ  ድምቀት ኣመርቅዎ።ከም ዝዝከር ማሕበረኮም ስያትል ቅድም ሕጂ ናቱ ኣዳራሽ ሰሪሑ ስራሑን ናይ ካልኦት ኣኼባታትን ክጥቀማሉ ጸኒሖምን ጸኒሐን  እየን ።እዛ ናይ ትማል ዝተመረቐት ህንጻ መተካእታ ናይታ ኣረጊት ዝነበረት ወይ መበገስት ዝኾነት ኢያ። ኣብዚ ምብጻሕኩም ዮሃና  ዮሃና ዮሃና ይብልኩም።እቲ መደብ መመረቕታ ብሓጺሩ ከምዚ ዝስዕብ ነበረ ;-

መጀመርያ ወይዘሮ ወርቅነሽ ሓላፊት ናይቲ መደብ ንዑዱማት እንቃዕ ደሓን መጻኹም ብምባል ነቲ መደብ ከፊታቶ ;ቀጺሉ ብመነሰያት ትሕቲ ዕድመ ሃገራዊ መዝሙር ናይ ኣመርካን ናይ ኤርትራን  ቀሪቡ። ቀጺሎም ሓንቲ ትልሂት ካብ ናይ ብሄራት አርትራ  ኣርእዮም። ድሕሪዚ ኣቦመንበር ማሕበረኮም ኢሳቅ ኣርኣያ እቲ ኣዳራሽን እዛ ሎሚ ትምረቕ ዘላን ከምይ ኢለን ከምዝተሓንጻ  ድሕሪ ምግላጽ ብፍላይ ነዛ  ዳሕረወይቲ ክትስራሕ ዘጋጠመ ጸገማት ክገልጽ ከሎ ከምዚ  ይብል ; ንምስራሕ ኣብ ተደለወትሉ ናይ ቁጠባ ቁልውላው የጋጥም ማለት ኣብ ሙሉእ ዓለም ; በዚ ከኣ እተን መብጽዓ  ዝገበራ  ትካላት' ማሕበራት  መስግስታውያን  ከይተረፋ  እቲ ክህቡኦ  ዝሓሰባ ከግድሉኦ ወይ ከትርፎኦ ይሕብራ; ኣብዚ ኣባላት ማሕበረ-ኮም ተስፋ ከይቆረጹ  ሽማግለ ህንጻ; ኣባላት ቦርድ ኣባልት ማሕበረኮም ተቐማጦ  ስያትል በብዘለዎ ዓቕሚ ዉጽኢት ኣዋጽኡ; እቲ መደብ ናይ ምስራሕ ክቕጽል ከምዘለዎ ሂወት ሂቦሙዎ ቡ መሰረት ከኣ እቲ ህንጻ ተሰሪሑ። ቀጺሉ ከንቲባ ከተማ ስያትል MICHAEL McGINN  ከምዚ ይብል' ኣነ እዚ ህንጻ ብስራሕኩም ኣዝየ ሕቡን እየ ኣብ ዝኾነ ጉዳይ ክንተሓባበረኩም እና እዚ ኩሉ ናይ ስደትኛታት  ማእከል እዩ ; ኣብዚ ስራሕና ክንሰርሓሉ እና ኩሉ ግዜ ኣብ ጎኑኩም ኣሎና ክብል ተዛሪቡ; ቀጺሉ ናይ ዋሺንግቶን ስተይት Speaker of  the  House  Frank Chopp ኮይኑ  ኣነ ከማኹም ቡዙሑን ናይ ኩናት ሽግር ዝረኣኹ እየ ንስኹም  ከማይ ብዙሕ ተመክሮ ናይ ኩናት ሳኣቤኑን ዝተመከርኩም ኢኹም ; እዚ ህንጻ ብምህናጽኹም  ኣዝየ ሕጉስ እየ ; እዚ ኮሙኒቲ እዚ ካብ ኣብ ሙሉእ ዋሽንግቶን ስቴይት  ዘለዋ ዝዓበየ  እዩ እዚ ብምግባር ኣነ ብኣኹም ሕቡን እየ ኢሉ  ሓጎሱ ገሊጹ። ከምኡውን Paul  ን  Tony ን ቀንድ ኣማኸርቲ ናይቲ ኮሙኒቲ ከምዚ ይብሉ እዚ መጀመርያ እምበር ናይ መወዳእታ  ኣይኮነን ኣብዚ ጠጠው ኣይትበሉ ኢሎም ለበዋ  ሂቦም ምስ ማሕበረኮም ምስረሖም ከኣ ኣዝዮም ሕጉሳት ምኻኖም ገሊጾም ።ኣብዚ መዓልቲ ቡዙሓት ወከልቲ ሓጎሶም ገሊጾም ኣብዚ ካብ ኣፍሪቃ ናይ ሴራ -ለዮን  ኮሚኒቲ  ነይሮን ሓጎሶም ገሊጾም ።ኣብዚ ካብ ናይ ኤርትራ ኮሚኒቲ ማሕበራት ዉድባት ቤተ-ክርስትያን ተሳትፎም ; ኣጋጣሚ  ኣብዚ ዕለት ንግደት ናይ ቅድስት ማርያም ስለ ዝነበረ ሓላፊ ኣብያተ ቤተ-ክርስትያን ተዋህዶ ኣብ ሰሜን ኣመሪካ  ኣቡን ሽኖዶ  ከምዚ ኢሎም ተዛሪቦም  ናትካ ትውንኖ ገዛ ወይ ቤት  እንተዘይብልካ  ዋላውን ጸሎት ከተብጽሕ    ኣይትኽእልን ኢኻ ; ኣብዚ ዘለኩም ኤርትራውያን እዚ ብምውናንኩም  ሕጉስ እየ ኩብሉ ሓጎሶም ገሊጾም ; ካብ መእሰያት  ዮውሃንስ ስዩም  ከምዚ ይብል ድሕሪ ሕጂ ንሕና መንእሰያት እዚ ህንጻ ክንጥቀመሉ እና ብወገነይ መንሰያት  ኣብዚ ክሳተፉ ክንቀሳቐስ ኢሉ ሓሳቡ ገሊጹ ።
እቲ ህንጻ ናይ ኮምፑተር ላብ; ኮንፈረንስ  ክፍሊ;  ቤት-ጽሕፈት;  መዘናግዒ ;ካልእ ክፍልታትን  ዘለዎ ህንጻ እዩ።ስለዚ እዚ  ህንጻ እዚ ሙሉእ ኣገልግሎት  ናይ ህዝብ ኣኼባ ይኹን ናይ ዉሑዳት ከአንግድ  ዱሉው ኮይኑ ኣሎ ።

ድሕሪዚ ርቦን ተቐሪጹ  ኩሉ ህዝብ ናብቲ ህንጻ ኣትዩ ዑደት ገይሩ ድሕሪኡ  ናብቲ  ዝተዳለወ  ሃገራዊ መግብን መስተን  ብላዕ  ወስተ ኮይኑ። እቲ ዘገርም ኩነታት ኣየር ኣብ ስያትል ኣዝዩ ጹቡቕ ሙቀት 80 degree  F  ኮይኑ እቲ ከባቢ ህንጻ በትክልትን   ብዝተፋላለየ ሕብርታት ንናይ  እኤርትራ ባንደራ ዘንጻባርቕ  መልክዑን  ጸቢቁን ውዒሉ; ከምኡዉን  ኣደታት  ኣቦታትን ሃገራዊ  ኪዳን  ተኸዲኖም ነቲ በዓል ፍሉይ  መልክዕን ጽባቐን ሂቦሞ ።
 ደጊመ  ዮሃና ይብል ህዝቢ ስያትል እንቃዕ  ሓጎሰና ከነማዕብሎ ኩሉና ኢደ-ኢድ ከኣ  ንበል ።
ዓወት  ንሓፋሽ
ኣስመላሽ  ገብረመድህን